**AGENȚIA PENTRU PROTECȚIA MEDIULUI SĂLAJ**

# **DECIZIA ETAPEI DE ÎNCADRARE**

**Proiect**

Ca urmare a solicitării de emitere a acordului de mediu adresate de **DENTI MED PRAXIS S.R.L.,** cu sediul în mun. Zalău, str. Gheorghe Doja, nr. 32, bl. D32, ap. 1A județul Sălaj, înregistrată la A.P.M Sălaj cu nr. 1084 din 12.02.2024, în baza:

* **Legii nr. 292/2018** privind evaluarea impactului anumitor proiecte publice si private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului A.P.M. Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 28.03.2024, că proiectul:  “***Construire imobil cu funcțiune de servicii medicale (clinică stomatologică și laborator dentar), împrejmuire, acces auto și pietonal , amenajări exterioare, organizare de șantier, branșamente și racorduri la utilități***  *”****,*** propus a fi amplasat în județul Sălaj, mun. Zalău, str. Stadionului, nr. FN.

***nu se supune evaluării impactului asupra mediului.***

Justificarea prezentei decizii:

**I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a)** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în Anexa nr. 2, la pct. 10, lit. b) – *proiecte de dezvoltare , inclusiv construcția centrelor comerciale și a parcărilor auto publice* ;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul, Monitorul de Sălaj , afişare și înregistrare anunţ la sediul Primăriei Municipiului Zalău, precum și la sediul și pe pagina de internet a A.P.M. Sălaj, iar proiectul de Decizie etapă de încadrare a fost postat pe pagina de internet a A.P.M. Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării și caracteristicilor impactului potenţial, s-a stabilit că realizarea acestuia nu va avea un impact semnificativ asupra calităţii factorilor de mediu;

**b) Caracteristicile proiectului:**

**b1) dimensiunea și concepţia întregului proiect:**

Prin proiect se propune propune construirea unui imobil cu destinatia de cabinet stomatologic si laborator dentar, cu regim de inaltime D+P+2E, acces auto si pietonal, parcari auto, precum si amenajarea exterioara, împrejmuirea incintei si realizarea bransamentelor si racordurilor la utilitati.

Necesitatea proiectului reflecta nevoia realizarii clinicii stomatologice si laboratorului dentar intr-o zona usor accesibila pentru pacienti. ;

* **Bilant teritorial:**
* Situația existentă :
* **S** teren = 1 171.00 mp
* **Sc** existentă = 0.00 mp; **POT** existent = 0.00 %
* **Scd** existentă = 0.00 mp; **CUT** existent =0.00
* Bilanț teritorial
* **S** teren din acte = 1 171.00 mp
* **Sc** existentă = 0.00 mp; **POT** existent = 0.00%
* **Scd** existentă = 0.00 mp; **CUT** existent = 0.00
* Coeficientii urbanistici maximi reglementati prin PUG sunt:
* **POT** maxim = **40%**
* **CUT** maxim = **1.85**
* **Sc** propusă = 599.15 mp
* **Scd** propusă (pt. calcul CUT) = 599.15 mp
* **POT propus= 17.46 %**
* **CUT propus = 0.51**
* Regim de înălțime propus = **D+P+2E**

Amplasamentul are următoarele vecinătăți:

* Nord-Est: proprietate privată
* Sud-Est: Str. Stadion, nr. cad. 69485
* Sud-Vest: proprietate privată: nr. cad. 70759
* Nord-Vest: proprietate privată

**în perioada de functionare** – nu se vor folosi materii prime. Energia electrica necesara se va asigura prin bransament la reteaua existenta de energie electrica si prin intermediul panourilor fotovoltaice. Pentru prepararea apei calde menajere si incalzirii se va utiliza energia electrica.

**În perioada de executie** – Materiile prime folosite sunt pietris si piatra sparta pentru stratul de drenaj de sub placa pe sol si betonul armat necesar realizarii structurii de rezistenta a cladirii. Acestea vor fi asigurate de firme specializate in vanzarea de agregate pentru santiere. Energia electrica necesara organizarii de santier va fi asigurata prin bransamentul de organizare de santier. Combustibilul utilizat este carburantul auto – motorina, necesara utilajelor folosite in executie si aprovizionare cu materiale de constructie (betoniere, excavatoare, buldozere, etc.). Alimentarea se face la statiile de carburanti de catre prestatorii serviciilor respective.

- racordarea la rețelele utilitare existente în zonă;

**În perioada de executie**, ca si resurse naturale, se va folosi apa pentru consum menajer in timpul santierului – apa imbuteliata, cantitatea nu se poate defini, va fi in functie de numarul de lucratori. Nu se foloseste lemn, se vor folosi doar cofraje prefabricate la fundatii si la suprastructura. Ca materii prime se vor folosi betonul armat, pietris si piatra sparta – cantitati care se vor estima ulterior la faza de proiect tehnic. Acestea vor fi furnizate de firme specializate.

**în perioada de functionare**, ca resurse naturale se vor folosi: apa pentru consum menajer (cca 20mc/an), energia electrica pentru iluminat si aparatura folosita in asigurarea microclimatului interior (incalzire si racire AC) cca 50 MW/an. Nu se folosesc alte resurse naturale.

**b2) cumularea cu alte proiecte existente și/sau aprobate**: lucrările necesare realizării proiectului nu se suprapun cu alte proiecte existente sau planificate în zonă;

**b3) utilizarea resurselor naturale, în special a solului, a terenurilor, a apei si a biodiversităţii**:

In perioada de executie se va folosi apa pentru consum menajer in timpul santierului. Se evita folosirea in exces a lemnului, se vor folosi cofraje prefabricate. Se va folosi beton, pietris si piatra sparta, elemente metalice.

In perioada de functionare, ca resurse naturale se vor folosi: apa pentru consum menajer. Nu se folosesc alte resurse naturale. Solul va fi excavat pentru realizarea fundatiilor. Zona amplasamentului este zona construibila, nu prezinta importanta din punct de vedere al biodiversitatii (terenul are elemente de vegetatie necontrolata si partial folosit ca depozitare).

**b4) cantitatea și tipurile de deşeuri generate/gestionate**: - Gestionarea deșeurilor, atât pe timpul execuției cât si în perioada de funcționare se va realiza conform OUG nr. 92/2021 privind regimul deșeurilor, cu modificările ulterioare, aprobată prin Legea nr. 17/2023 acestea vor fi colectate selectiv și se vor valorifica/elimina numai prin operatori economici autorizați;

**b5) poluarea si alte efecte negative**: nu există posibilitatea apariţiei unor emisii semnificative în niciunul din factorii de mediu dacă vor fi respectate următoarele măsuri:

**Măsuri pentru protecția calității apelor:**

**Alimentarea cu apa:**

Pentru alimentarea cu apa se proiecteaza extinderea retelei existente in incinta. Tubulatura va avea diametrul de 125 mm.

Se va prevedea un bransament de apa in str. Stadion.

**Canalizarea menajera**:

Pentru colectarea si evacuarea debitelor de ape uzate menajere provenite de la clinica stomatologică și laboratorul dentar se proiecteaza o extindere a retelei de canalizare menajara in sistem gravitational, care este conectata cu o tubulatura de PVC diametrul de 110 mm la sistemul si canalizarea existent in zona. Reteua de colectare a canalizarii existente se afla pe str. Stadion.

**Canalizare pluviala:**

Pentru colectarea si evacuarea debitelor de ape uzate pluviale provenite de pe acoperisul clădirii proiectate, din parcarile si caile de circulatie aferente acestora, se va realiza o retea de canalizare care se va deversa in reteaua stradala. Apele pluviale de pe invelitoare fiind considerate conventional curate se vor deversa direct in canalizare fara o prealabila tratare, iar apale provenite din parcari si caile de rulare se vor trece prin separator de hidrocarburi fara by-pass inainte de a se deversa in canalizare.

Apa deversata va respecta parametrii de calitate inpusi de NTPA001/2002.

**Asigurarea apei tehnologice**, nu este cazul

**Asigurarea agentului termic**

Energia termica se va asigura cu centrala termica electrica si pompe de caldura alimentate de la panouri fotovoltaice si reteaua de distributie.

**Asigurarea cu energie electrica**

Energia electrica se va asigura prin alimentarea de la distribuitorul local si panouri fotovoltaice amplasate pe cladirea propusa. Pentru alimentarea cladirii proiectate va fi necesara extinderea retelei existente astfel incat racordarea noilor consumatori sa se realizeze pe un traseu cat mai scurt. Masurarea consumului de energie electrica se va realiza printr-un contor. Toate instalatiile electrice proiectate se vor lega la priza de pamant artificiala realizata din platbandă Ol-Zn 40x4 mm, prin eclisă de legătură. Din firidele de distributie si contorizare de palier, vor fi alimentate tablourile electrice ale fiecarui apartament.

**Măsuri de diminuare a impactului asupra calității aerului:**

sursele de poluanți pentru aer, poluanți, inclusiv surse de mirosuri;

In activitatea de executie exista surse de poluare pentru aer – gazele de esapament provenite de la utilajele folosite, care asa cum se precizeaza si la capitolul anterior, vor avea acces temporar si limitat in santier, pentru aprovizionarea cu materiale de constructii si sapaturi initiale. In functionare posibila sursa de poluare a aerului o reprezinta autoturismele.

**-**instalațiile pentru reținerea și dispersia poluanților în atmosferă;

•utilizarea de autovehicule și utilaje care corespund din punct de vedere al condiţiilor tehnice;

•întreţinerea din punct de vedere tehnic a mijloacelor auto şi a utilajelor pentru minimalizarea emisiilor de gaze de eşapament şi repunerea în funcţiune a acestora numai după remedierea eventualelor defecţiuni;

•se vor folosi plase tip mesh pe schele pe toate laturile pe toată perioada de construcţie pentru prevenirea spulberărilor;

•se va asigura umectarea periodică a suprafețelor de teren și a plaselor de protecție pentru împiedicarea dispersiilor de praf în atmosferă;

•gestionarea pământului din excavaţii astfel încât să nu se constituie în sursă de poluare pentru aer: stropire, acoperire, utilizare graduală în amplasament pe măsura avansării lucrărilor de construcţii;

•surpusul de sol din excavaţii va fi evacuat cât mai rapid în locaţia indicată de Primărie, cu ajutorul firmelor specializate;

•se va asigură curățirea corespunzătoare a utilajelor și mașinilor la ieșirea din șantier;

•transportul materialelor pulverulente la punctele de lucru se va realiza numai în stare umectată sau acoperite, pentru a evita emisiile de pulberi sau pierderile de materiale în timpul transportului;

•se va asigura revizia periodică conform prescripţiilor cărţii tehnice pentru asigurarea unei funcţionări normale cu respectarea prevederilor legislaţiei în vigoare privind protecţia mediului;

•se va asigura restricționarea vitezei de circulație a autovehiculelor în corelare cu factorii locali.

**Măsuri generale pentru protecția împotriva zgomotului și vibrațiilor:**

sursele de zgomot și de vibrații;

In activitatea de executie - in timpul santierului se va lucra pe cat este posibil cu cofraje metalice profesionale, care se monteaza cu prinderi mecanice. Nu se folosesc permanent cuie sau unelte care sa produca zgomot su vibratii. Se va lucra numai in timpul orelor permise.

In functionare – nu este cazul, nu exista surse de zgomot si vibratii.

**-** amenajările și dotările pentru protecția împotriva zgomotului și vibrațiilor;

In activitatea de executie - se va lucra cu cofraje metalice profesionale, care se monteaza cu prinderi mecanice. Nu se folosesc cuie sau unelte care sa produca zgomot su vibratii. Utilajele folosite atat in executie cat si in exploatare respecta standardele referitoare la emisiile de zgomot conf. HG 1756/2006 fiind admisă doar folosirea echipamentelor ce poartă inscriptionat în mod vizibil, lizibil și de neșters marcajul European de conformitate CE, însoțit de indicarea nivelului garantat al puterii sonore. Se va lucra numai in timpul orelor permise. Se va respecta durata de execuţie a proiectului astfel încât disconfortul generat de poluarea fonică să fie cât mai redus ca timp. Pe durata desfășurării lucrărilor se vor amplasa pe lungimea împrejmuirii panouri mobile fonice. Se va planifica orarul de desfăşurare activităţilor generatoare de zgomot astfel încât să se evite efectele cumulative. Pentru reducerea disconfortului sonor datorat funcţionării utilajelor pe timpul de realizare a proiectului, programul de lucru nu se va desfăşura în timpul nopţii. Se va reduce la minim viteza de deplasare a utilajelor în zonă. Se vor folosi utilaje de lucru în concordanţă cu volumul şi caracteristicile activităţilor desfăşurate. In functionare – nu este cazul, nu exista surse de zgomot si vibratii.

**Măsuri pentru protecția solului și subsolului:**

* sursele de poluanți pentru sol, subsol, ape freatice și de adâncime;
* In activitatea de executie – scurgeri accidentale de lubrifianti provenite de la autovehiculele de aprovizionare cu materiale de constructii.
* In functionare - scurgeri accidentale de lubrifianti si combustibili provenite de la autovehiculele din parcare.
* **-** lucrările și dotările pentru protecția solului și a subsolului;
* In activitatea de executie:
* depozitarea materialelor de construcție se va face în zone special amenajate în incinta amplasamentului și fără a afecta circulația în zona obiectivului;
* •staționarea mijloacelor auto se va face doar pe platforme impermeabilizate, pe perioade scurte, strict necesare;
* •pentru toate categoriile de materiale de construcții, se va avea în vedere aprovizionarea ritmică, eșalonat, în concordnță cu etapele de lucru;
* •se vor utiliza materiale de constructii preambalate; betonul se va aduce preparat din stațiile de betoane;
* •nu se vor depozita necontrolat materialele folosite şi deşeurile rezultate direct pe sol în spaţii neamenajate corespunzător;
* •utilizarea de mașini și utilaje care sunt în stare optimă de funcționare, asigurarea întreținerii corespunzătoare a utilajelor astfel încât să existe scurgeri de combustibili;
* •nu se vor efectua operaţii de întreţinere a mijloacelor auto şi a utilajelor pe amplasamentul de realizare a proiectului;
* •alimentarea cu carburanți a utilajelor și mijloacelor de transport se va face de la stații de districutie carburanti autorizate pentru evitarea scurgerilor accidentale de produse petroliere de la autovehicule.
* In functionare –platformele de acces auto vor fi betonate, prevazute cu rigole pentru scurgerea apelor la canalizarea existenta. Se va monta un separator de hidrocarburi in zona de parcare pentru evitarea poluarii cu lubrifianti sau combustibili proveniti de la autovehicule. Depozitarea deșeurilor menajere se va face in zone special amenajate pe amplasament făra a se afecta circulația în zona obiectivului.
* ;

**Organizarea de șantier**:

- eliberarea terenului – se va decoperta terenul de stratul vegetal, in mod mecanizat, cu ajutorul unui buldoexcavator;

- imprejmuirea terenului pentru a asigura perimetrul santierului;

- montarea unei constructii metalice provizorii in incinta pentru organizarea de santier si a unui grup sanitar ecologic in zona de acces pe latura de nord;

- asigurarea spatiului de depozitare a pamantului rezultat din sapaturi in vederea evacuarii – in zona de nord-vest a terenului si se va evacua in masura producerii acestuia;

- asigurarea spatiilor de depozitare a materialelor de constructii si a materialelor rezultate in urma demolarii constructiilor existente (moloz) in incinta

– materialele se vor achizitiona si depozita etapizat, in functie de lucrari, in zona de nord a terenului, in interiorul incintei:

-Otel beton fasonat;

-caramida

-Cofraje – sunt de mici dimensiuni;

-Material compartimentari (caramida/gips carton) ulterior realizarii structurii;

-Adezivi – se vor depozita la parter;

-Placaje gresie, faianta,etc – la momentul inceperii finisajelor se vor depozita in interiorul imobilului; -Betonul – se va turna etapizat cu betoniera, prevazuta cu pompa, care va avea acces in santier pe latura de vest, din str.Raului;

asigurare apa potabila – se va face prin achizitionare apa imbuteliata;

- asigurare curent electric – se va face de la tabloul electric cu racord provizoriu pentru organizarea de santier;

Nu este cazul, montarea baracii de santier, a imprejmuirii si tabloului electric nu au impact asupra mediului.

pe parcursul execuției lucrărilor de construcție, se vor lua măsuri de gestionare a deșeurilor rezultate în urma lucrărilor care se desfășoară prin stocarea adecvată pe categorii de deșeuri în containere amplasate în zone special amenajate;

•se vor lua măsuri de prevenire a poluării solului, subsolului şi apelor cu produse poluante existente în mod curent pe şantier (carburanţi, lubrifianţi, etc.) prin asigurarea de materiale absorbante;

•staționarea mijloacelor de transport și a utilajelor în incinta organizării de șantier se va face numai în spațiile special amenajate;

•la iesirea mașinilor din șantier se va asigura un spatiu pentru curățirea rotilor respectiv rampa spalare autovehicule

•nu se vor stoca și depozita carburanţi și substanţe periculoase în zona aferentă amplasamentului;

•nu se vor spăla mijloacele de transport, nu se vor efectua de reparații sau lucrări de întreținere a mijloacelor de transport, utilajelor si echipamentelor utilizate în incinta șantierului;

•alimentarea cu carburanţi, repararea şi întreţinerea mijloacelor de transport şi a utilajelor folosite pe şantier se va face numai la societăţi specializate şi autorizate.

•la execuţia lucrărilor de construcție nu se vor depozita materialele de construcție pe terenurile învecinate şi circulaţia autovehiculelor sau a utilajelor

•nu se va circula cu autovehicule și nu se vor folosi utilajele pe terenurile învecinate;

•se vor utiliza de către muncitori toaletele ecologice vidanjabile periodic de către societăți specializate.

La finalizarea investitiei, dupa realizarea acceselor si parcajelor, spatiile ramase se vor amenaja ca spatii verzi prin plantare

Avand in vedere materialele si utilajele cu care se lucreaza, nu sunt posibile accidente de poluare a mediului.

Eventualele sapaturi de la nivelulu amplasamentului se vor astupa dupa finalizarea lucrarilor de instalatii.

Aducerea la starea initiala a incintei studiate (parcare, circulatii auto, pietonale, spatii plantate).

**b6) riscurile de accidente majore si/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice**: proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7) riscurile pentru sănătatea umană - din cauza contaminării apei sau a poluării atmosferice**: Implementarea proiectului nu va avea impact negativ asupra condiţiilor de viaţă ale locuitorilor (schimbări asupra calităţii mediului, zgomot, scăderea calității hranei etc.) având în vedere că amplasamentul se află în intravilanul localităţii.

**c) Amplasarea proiectelor:**

**c1) utilizarea actuală si aprobată a terenurilor**: conform certificatului de urbanism nr. 1266 din 12.02.2023 emis de Primăria Municipiului Zalău, imobilul este constituit din teren situat în intravilanul Municipiului Zalău în suprafața de 1.171.00 mp înscris în CF nr. 57673 Zalău nr. cadastral 57673 , proprietate privată a numitei Denti Med Praxis SRL .

**c2) bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa si biodiversitatea, din zonă si din subteranul acesteia**: Resursele naturale, inclusiv solul, terenurile, apa și biodiversitatea din zonă si din subteranul acesteia nu sunt limitate sau nu au disponibilitate redusă în zona analizată, astfel prin realizarea proiectului impactul va fi nesemnificativ asupra utilizării resurselor naturale;

**c3) capacitatea de absorbţie a mediului natural, acordându-se o atenţie specială următoarelor zone:**

* zone umede, zone riverane, guri ale râurilor: nu este cazul;
* zone costiere si mediul marin: nu este cazul;
* zonele montane si forestiere: nu este cazul;
* arii naturale protejate de interes naţional, comunitar, internaţional: nu se implementează proiectul în astel de zone;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei si faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum si a celei privind caracterul si mărimea zonelor de protecţie sanitară si hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională si la nivelul Uniunii Europene si relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje si situri importante din punct de vedere istoric, cultural sau arheologic: -nu este cazul.

**d) Tipurile si caracteristicile impactului potenţial:**

d1) *importanţa si extinderea spaţială a impactului - de exemplu, zona geografică si dimensiunea populaţiei care poate fi afectată*: - punctual pe perioada de execuţie. Conform criteriilor stabilite la punctul b). și c). semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală;

d2) *natura impactului*: - redusă, pe perioada de execuţie și funcţionare;

d3) *natura transfrontalieră a impactului*: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat;

d4) *intensitatea si complexitatea impactului*: - va fi mică pe perioada de execuţie și funcţionare;

d5) *probabilitatea impactului* - redusă, în condiţiile exploatării instalaţiilor în conformitate cu procedurile de lucru și respectării legislației în vigoare. Având în vedere natura materialelor utilizate în realizarea proiectului, probabilitatea apariţiei unor evenimente care să genereze un impact negativ asupra factorilor de mediu este foarte redusă;

d6) *debutul, durata, frecvenţa si reversibilitatea preconizate ale impactului*: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor și închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) *cumularea impactului cu impactul altor proiecte existente și/sau aprobate*: nu au fost identificate alte proiecte semnificative aflate în derulare în zona proiectului;

d8) *posibilitatea de reducere efectivă a impactului*: respectarea legislației de mediu în vigoare și respectarea condițiilor din prezenta decizie etapă de încadrare;

**II. Motivele pe baza cărora s-a stabilit necesitatea neefectuării evaluării adecvate sunt următoarele:** - nu este cazul;

- proiectul propus **nu intră** sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare;

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă sunt următoarele:**

- proiectul propus **nu intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare.

***Caracteristicile proiectului si/sau condiţiile de realizare a proiectului:***

* Respectarea prevederilor art. 20 alin. (1) din Legea nr. 292/2018, privind evaluarea impactului anumitor proiecte publice şi private asupra mediului: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări."
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: ”(3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.”
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor;
* Respectarea prevederilor actelor/avizelor emise de alte autorităţi pentru prezentul proiect;
* Respectarea prevederilor Ord. MS nr. 119/2014, cu modificările ulterioare, privind nivelul de zgomot;
* Interzicerea depozitării direct pe sol a deşeurilor sau a materialelor cu pericol de poluare;
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată;
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului;
* Prevenirea accidentelor și limitarea consecințelor acesora;
* Să supravegheze desfășurarea activității, astfel încât să nu se producă fenomene de poluare;
* Se interzice depozitarea pe amplasament de substanțe și preparate periculoase;
* Menținerea în stare de curățenie a spațiului destinat implementării proiectului, fără depozitări necontrolate de deșeuri;
* Asigurarea refacerii mediului în toată zona de implementare a proiectului;
* Se impune respectarea cu strictețe a amplasamentului, fără extinderi sau modificări ulterioare;
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.

***- Conform prevederilor Ord. nr. 1798/2007, cu modificările ulterioare, titularul are obligația ca la finalizarea investiţiei şi la punerea în funcţiune a obiectivului să solicite şi să obţină autorizaţia de mediu.***

**Prezenta decizie este valabilă pe toată perioada de realizare a proiectului**, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, **titularul proiectului are obligaţia de a notifica autoritatea competentă emitentă.**

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare;

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim;

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei;

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate;

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă;

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare;

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora;

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella BalinT

Întocmit,

ing. Filomela Pop